Tre mand på en tømmerflåde
Tre mand på en tømmerflåde (, translit.: Vernye druzja, da.: "Sande venner") er en sovjetisk spillefilm fra 1954 produceret af Mosfilm og instrueret af Michail Kalatosov.

Filmen havde dansk premiere i maj 1955.

Handling 
Tre barndomsvenner har som børn lovet hinanden, at de en dag vil rejse ned ad floden Jauza. 30 år senere er de blevet travlt optaget af karriere, men opfylder deres gamle løfte og de begiver sig ned ad floden på en tømmerflåde. De oplever mange eventyr undervejs, og deres venskab styrkes under turen.

Produktion 
Filmen blev indspillet kort efter Stalins død, hvor den politiske kontrol over sovjetiske filmindustri blev slækket, og Tre mand på en tømmerflåde var den første film, der blev produceret i tøbruddet efter Stalins død. Manuskriptet blev sendt til godkendelse i 1952, men tilladelse til optagelserne blev først givet efter Stalin døde.

Optagelserne begyndte i Moskva i sommeren 1953 og efter alle scenerne i Moskva var blevet filmet, flyttede filmholdet til Kaluga-regionen til optagelser af flodturen, som fandt sted på Oka i nærheden af Tarusa. Da efterårsregnen satte ind, tog filmgruppen til Rostov ved Don, hvor vejret stadig var varmt. Den flåde, som hovedpersonerne sejlede på, blev omhyggeligt demonteret under flytningen og genopbygget på den nye lokation. Det blev også koldere i Rostov ved Don i oktober, og skuespillerne, der filmede i sommertøj i den gennemtrængende vind, måtte lade som om, at der var varmt.

Filmen blev optaget på importeret Kodak-farvefilm.

Modtagelse 
Filmen solgte i USSR 30,9 millioner billeter og var derved blandt de meste sete sovjetiske film i 1954.

Filmen fik forholdsvis pæne anmeldelser i vestlige medier. New York Times skrev, at filmen "var overraskende afslappet og til tider et smittende eventyr" og andre roste filmens lethed på trods af den noget tynde historie. 

Filmen havde dansk biografpremiere i maj 1955.

Medvirkende 
 Vasilij Merkurjev som Vasilij Nestratov
 Boris Tjirkov som Boris Tjizhov
 Aleksandr Borisov som Aleksandr Lapin
 Aleksej Gribov som Nekhoda
 Lilija Gritsenko som Natalja Sergejevna

Referencer

Eksterne henvisninger 
 Filmen Верные друзья (Tre mand på en tømmerflåde) kan ses i russisksproget udgave på Mosfilms hjemmeside

 

Sovjetiske film fra 1954
Komediefilm fra Sovjetunionen